VEGA Klub præsenterer

Wafande, J-Spliff og hiphop-efterfest i weekendens VEGA Klub

*Weekenden er netop slut, og derfor kan man jo lige så godt gå i gang med at planlægge, hvad man skal bruge kommende fredag og lørdag på. I VEGA Klub kan man opleve Wafande og J-Spilffs dancehall-projekt Bang Ding Sound og hiphop-efterfest efter koncerten med Marvelous Mosell.*

**Dansegulvet gløder på fredag**

Det kommer ikke til at gå stille af sig fredag den 25. september i VEGA Klub, når ikke færre end fire af landets sejeste dancehall-musikere og dj’s fyrer op for dansegulvet i Ideal Bar.

Line-up’et består bl.a. af Bang Ding Sound, som blev dannet af Wafande, J-Spliff og Skinz i 2008 til en række privatfester. Bang Ding Sound laver det helt rigtige mix af reggae, dancehall, Azonto, hiphop og R&B, og blev en succes med [J-Spilff](https://www.facebook.com/Jspliffmusic) som DJ og [Wafande](https://www.facebook.com/wafandemusic) bag mikrofonen. Bang Ding Sound både spiller og hoster på denne aften, og kan præsentere den 4x danske DMC champ, [DJ Graded](https://www.facebook.com/djgraded), og dancehall-kongen [J.J. Wild](https://www.facebook.com/jaywildmusic). Derudover kommer dancehall-scenens nyeste skud på stammen, [IceKiid](https://www.facebook.com/Icekiid-533402123445688/timeline/), og spiller sin nyeste single ”[Coco Chanel](https://www.youtube.com/watch?v=27-qQzBJxZA&feature=youtu.be)” live.

Har du brug for lidt at styrke dig på mellem alle dansenumrene er aftenens tilbud i baren en vodka/Redbull til 60 kr.

**Efterfest og hiphop-stemning efter udsolgt koncert**

Er du ikke en af dem, som har fået billet til den udsolgte koncert med [Marvelous Mosell](http://vega.dk/event/marvelous-mosell--18216) i Store VEGA, så kan du stadig få lidt af hiphop-stemningen fra aftenen med, når Ideal Bar lørdag den 26. september åbner op for efterfest efter koncerten. Og der er ikke udsolgt!

Det bliver bl.a. danske [DJ KCL](https://www.facebook.com/KCLMUSIC), som vil stå bag pulten og dele ud af de sprøde beats. DJ KCL, som også går under det mere borgerlige navn Katrine Larsen, vandt som den første kvindelige dj DM i Mix i 2013. Inden Katrine Larsen stillede sig bag pulten var hun selv rapper, og siden sin vindertitel i DM i Mix er det blevet til flere optrædener rundt omkring i Europa. Udover KCL, kan svenske Rob Love også opleves.

Aftenens tilbud i baren er en vodka/Redbull til 60 kr., der med sikkerhed kan holde hiphop-festen kørende hele natten.

**Fakta om weekenden i VEGA Klub:**

Bang Ding Vibes // Bang Ding Sound x J.J. Wild x DJ Graded x IceKiid

Fredag den 25. september 2015 kl. 23.00

Ideal Bar, Enghavevej 40, 1674 Kbh. V

Entré: 40 kr.

[Læs mere om arrangementet HER](https://www.facebook.com/events/1698010647101698/).

Marvelous Mosell Afterparty m. DJ KCL & Rob Love

Lørdag den 26. september 2015 kl. 23.00

Ideal Bar, Enghavevej 40, 1674 Kbh. V

Entré: 40 kr.

[Læs mere om arrangementet HER](https://www.facebook.com/events/1649435335299215/).